**Molėtų rajono savivaldybės taryba**

**SPRENDIMAS**

**DĖL pritarimo molėtų rajono savivaldybei nuosavybės teise priklausančio turto valdymo, naudojimo ir disponavimo juo 2022 metais ataskaitai**

2023 m. birželio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 3 dalies 5 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 16 straipsnio 3 dalimi, Molėtų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašo, patvirtinto Molėtų rajono savivaldybės tarybos 2022 m. vasario 24 d. sprendimu Nr. B1-47 „Dėl Molėtų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašo patvirtinimo“, 11, 12 punktais,

Molėtų rajono savivaldybės taryba nusprendžia:

1. Pritarti Molėtų rajono savivaldybei nuosavybės teise priklausančio turto valdymo, naudojimo ir disponavimo juo 2022 metais ataskaitai (pridedama).

2. Nurodyti, kad šis sprendimas turi būti paskelbtas savivaldybės interneto svetainėje [www.moletai.lt](http://www.moletai.lt).

 Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Pritarta

Molėtų rajono savivaldybės tarybos

2023 m. birželio d. sprendimu Nr. B1-

**MOLĖTŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO 2022 METAIS ATASKAITA**

Molėtų rajono savivaldybės tarybos 2022 m. vasario 24 d. sprendimu Nr. B1-47 „Dėl Molėtų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašo patvirtinimo“ buvo nustatyta Molėtų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarka.

2022 metų Molėtų rajono savivaldybei nuosavybės teise priklausančio turto valdymo, naudojimo ir disponavimo juo ataskaita (toliau – Ataskaita), kurioje siekiama atskleisti Molėtų rajono savivaldybės (toliau – Savivaldybė) nekilnojamojo turto (toliau – NT) apimtis, jo išlaikymo sąnaudas, pateikti informaciją apie nekilnojamojo turto panaudojimo atvejus, kurie leidžia identifikuoti spręstinas problemas. Tikimasi, kad surinkti duomenys bus naudingi įžvalgoms, kad Savivaldybė taptų turtingesnė ir patrauklesnė gyventi.

Ataskaitoje informacija pateikta pagal Savivaldybės turtą valdančių subjektų duomenis. Ataskaitos duomenų kokybę lemia turto valdytojų įgūdžiai, jų kruopštumas, todėl yra tikimybė, kad dalis turto gali būti neįtraukta į apskaitą arba apskaitoje vedami netikslūs duomenys, arba pateikta nepilna informacija apie turtą.

**MOLĖTŲ RAJONO SAVIVALDYBEI NUOSAVYBĖS TEISE**

Įstaigų skaičius

28 vnt.

Objektų skaičius

2487 vnt.

**PRIKLAUSANTIS IR PATIKĖJIMO TEISE VALDOMAS**

**NEKILNOJAMASIS TURTAS**

Likutinė vertė

44 524 540,65

Eur

Patikėjimo sutartimis perduotas Savivaldybės NT turtas: pastatai, statiniai sudaro 12 477,72 kv. m, vandentiekio ir nuotekų tinklai – 80 465,65 m, komunalinių atliekų konteinerinės aikštelės 20 vnt.

Patikėjimo teise valdomas ir panaudos pagrindais perduotas naudoti plotas 9 186,21 kv. m.

Patikėjimo teise valdomas ir išnuomotas nekilnojamojo turto plotas 2066,42 kv. m.

Nenaudojamas funkcijoms vykdyti plotas 893 kv. m.

Visas kitas Savivaldybei nuosavybės teise priklausantis nekilnojamas turtas perduotas įstaigoms patikėjimo teise tiesioginėms funkcijoms vykdyti.

**TURTAS, VALDOMAS PAGAL PATIKĖJIMO SUTARTIS**

Kitiems juridiniams asmenims savivaldybių turtas patikėjimo teise gali būti perduodamas pagal turto patikėjimo sutartį savivaldybių funkcijoms įgyvendinti ir tik tais atvejais, kai šie juridiniai asmenys pagal įstatymus gali atlikti savivaldybių funkcijas. Vadovaujantis Lietuvos Respublikos sveikatos priežiūros įstaigų įstatymo Nr. I-1367 3 ir 36 straipsnių pakeitimo įstatymo 3 dalimi, savivaldybė jai nuosavybės teise priklausantį ilgalaikį materialųjį turtą savivaldybės tarybos nustatyta tvarka perduotas savivaldybės sveikatos viešosioms įstaigoms patikėjimo teise pagal patikėjimo sutartis. Pagal patikėjimo sutartis perduotas turtas uždarosioms akcinėms bendrovėms: „Molėtų švara“, Molėtų vanduo“, „Molėtų šiluma“, „Utenos regiono atliekų tvarkymo centras“. Pagal patikėjimo sutartį perduotas turtas VšĮ Molėtų krašto muziejui savivaldybės funkcijų vykdymui. Sprendimus dėl turto perdavimo patikėjimo teise kitiems juridiniams asmenims priima savivaldybės taryba. 2022 metų pabaigai pagal 20 patikėjimo sutarčių buvo perduoti 91 Savivaldybės nekilnojamojo turto objektai, kurių likutinė vertė 2022 m. gruodžio 31 d. sudarė 4 038 975,99 Eur.

**ĮSIGYTAS TURTAS**

2022 metais Savivaldybė įsigijo 1nekilnojamojo turto objektą - butą už 40 000,00 Eur ir 6 objektai gauti nemokamai (buvo perimtas kaip bešeimininkis turtas), kurių įsigijimo vertė 55 262,32 Eur.

**IŠNUOMOTAS NEKILNOJAMAS TURTAS**

2022 metų pabaigos duomenimis buvo išnuomota įvairios paskirties 2066,42 kv. m ploto negyvenamųjų patalpų Savivaldybės nekilnojamojo turto (29 turto nuomos sutartys). Iš ilgalaikės nuomos gauta pajamų 17,8 tūkst. Eur. [Informacija apie savivaldybės nekilnojamojo turto nuomos sutartis](https://www.utena.lt/images/Turtas/Sutarciu_info/2021_04_20_NT_nuomos%20sutartys.pdf) yra viešinama turto valdytojo arba savivaldybės internetinėje svetainėje.

2022 m. Savivaldybės butų fondą sudarė 149 butai. Socialinis būstas yra Savivaldybės butų fondo dalis. Socialinių būstų fondą sudaro 125 butai, savivaldybės - 24 butai.

Per 2022 m. už savivaldybės būsto nuomą surinkta 45 796,05 Eur.

**PANAUDOS TEISE VALDOMAS TURTAS**

Didelė dalis, 9 186,21 kv. m Savivaldybei priklausančio nekilnojamojo turto buvo perduota panaudos pagrindais laikinai neatlygintinai naudotis kitiems subjektams, kurių veiklos tikslas - teikti naudą visuomenei ar jos daliai socialinėje arba valstybės nacionalinio saugumo stiprinimo srityse. 2022 m. gruodžio 31 d. Molėtų rajono savivaldybė turėjo 62 pasirašytas galiojančias panaudos sutartis. Per 2022 m. pasirašyta 4savivaldybės turto panaudos sutartys ar sutarčių pakeitimai dėl turto perdavimo laikinai neatlygintinai naudotis. Panaudai perduoto Savivaldybės nekilnojamojo turto likutinė vertė 2022 m. gruodžio 31 d. sudarė 2 968 643,87 Eur.

[Informacija apie savivaldybės nekilnojamojo turto panaudos sutartis](https://www.utena.lt/images/Turtas/Sutarciu_info/2021_03_10_NT_panaudos%20sutartys.pdf) skelbiama Savivaldybės interneto svetainėje.

**PARDUOTAS NEKILNOJAMAS TURTAS**

Ataskaitiniais metais buvo vykdomas Savivaldybei nuosavybės teise priklausančio turto pardavimas viešame aukcione. Savivaldybės nekilnojamojo turto viešieji aukcionai vykdomi elektroniniu būdu ([www.evarzytines.lt](http://www.evarzytines.lt/)). Turto patikėtiniui informavus Savivaldybės administraciją ir nusprendus, kad turtas Savivaldybės funkcijoms vykdyti nereikalingas, objektus siūloma įtraukti į viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašą (teikti sprendimo projektai Molėtų rajono savivaldybės tarybai).

Per 2022 m. parduota 21 Savivaldybės nekilnojamojo turto objektų (4 130,67 kv. m), gauta pajamų 132 458,42 Eur

Lėšos, gautos už parduotus objektus aukcione, naudojamos Savivaldybės patvirtintoms programoms įgyvendinti, parduodamų objektų dokumentacijai ruošti, reklamai, aukcionams organizuoti, turto vertintojų paslaugoms apmokėti.

**NENAUDOJAMAS (NEREIKALINGAS) FUNKCIJOMS VYKDYTI SAVIVALDYBEI NUOSAVYBĖS TEISE PRIKLAUSANTIS NEKILNOJAMAS TURTAS**

Šių duomenų kokybę ypatingai lemia turto valdytojų atsakingai pateikta teisinga informacija apie laisvą, nenaudojamą ar perteklinį Savivaldybės funkcijoms vykdyti reikalingą Savivaldybei priklausantį nekilnojamąjį turtą. Pagal pateiktus duomenis, 2022 metais Savivaldybėje buvo 893 kv. m nenaudojamo ploto. Atsisakyti Savivaldybei nereikalingo ir turto valdytojų nenaudojamo nekilnojamojo turto, sumažinti tokio turto išlaikymo lėšas ar šiam tikslui jų neskirti yra vienas iš prioritetinių Savivaldybės turto valdymo tikslų.

Surinkus informaciją apie Savivaldybei nuosavybės teise priklausantį nenaudojamą (nereikalingą) nekilnojamąjį turtą, atsižvelgus į Savivaldybės turto pripažinimo nereikalingu arba netinkamu (negalimu) naudoti komisijos pasiūlymus ir pripažinus jį savivaldybės funkcijoms vykdyti nereikalingu, Savivaldybei nuosavybės teise priklausantis turtas (pastatai ir patalpos), kuris Savivaldybės funkcijoms vykdyti nereikalingas, gali būti išnuomojamas viešame nuomos konkurse, suteikiamas panaudos pagrindais arba objektus siūloma įtraukti į viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašą. Informacija apie parduodamus objektus skelbiama Savivaldybės interneto svetainėje [www.moletai.lt](http://www.moletai.lt/).

**NEKILNOJAMOJO TURTO VALDYMO VEIKLOS KRYPTYS**

Turto valdymo veiklos kryptys - siekti, kad turtas būtų valdomas racionaliau ir efektyviau, optimizuojant nekilnojamojo turto apimtis, identifikuojant nereikalingą ir nenaudojamą turtą arba turtą, kuriam reikia pernelyg didelių, nusidėvėjimą viršijančių kapitalo investicijų, teikti Savivaldybės tarybai įtraukti į Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašą.

Labai svarbus nekilnojamojo turto apimčių optimizavimas, kad Savivaldybė turėtų tik tiek nekilnojamojo turto ploto, kiek jo reikia savivaldybės funkcijoms vykdyti. Analizuoti Savivaldybės įstaigų ir kitų institucijų aprūpinimo nekilnojamuoju turtu poreikį.

Vienas iš prioritetų - kelių, gatvių ir kitų statinių teisinė registracija.

PRIDEDAMA. Lentelės, 1, 2, 3, 4, 5, 6 ir 7 priedai.